Габриела Цанева
Свят и затлъстял…

chitanka.info

Свят и затлъстял,

денят се върна

при тия, които

го очакваха —

не с празник,

не с надежда,

не с бяло

във душите си —

дори и със умора не.

А с празнота,

която остана

незапълнена.

И този ден.

Душите алчно

чакаха —

да бъдат излекувани

със святост.

И не бяха.

И този ден.

После се свряха

в колибите

на телата си.

Пак там —

на топло.

Пак там —

на тъмно.

25.12.1995

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.